**Előterjesztés**

**Fácánkert Község Önkormányzatának Képviselő-testülete**

**2017. január 31 -én tartandó ülésére**

**Tárgy: VP 6.7.2.1-7.4.1.2-16 kódszámú Önkormányzati utak karbantartásához szükséges erő- és munkagépek beszerzése támogatási kérelem benyújtása és konzorciumi megállapodás megkötése**

**Előadó: Orbán Zsolt polgármester**

Tisztelt Képviselő-testület

Fácánkert Község Önkormányzata pályázatot szeretne benyújtani a VP 6.7.2.1-7.4.1.2-16 kódszámú, Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése pályázati felhívásra.

A pályázat benyújtására konzorciumi formában kerülne sor Harc, Medina és Fácánkert községek együttműködésben. A konzorciumvezető Harc Község Önkormányzata lenne.

A támogatási kérelem, a 2. célterületre irányul- önkormányzati utak kezeléséhez, állapotjavításához, karbantartásához szükséges erő- és munkagépek beszerzése.

A maximálisan igényelhető támogatás konzorcium esetében 20.000.000.- Ft, melyhez a támogatási kérelem benyújtójának 25 %-os önerőt kell biztosítania.

A támogatási kérelem benyújtására 2017.01.06 – 2019.01.07 között van lehetőség.

Az értékelési határnapokig benyújtásra kerülő projektek együttesen kerülnek elbírálásra. Az első határnap 2017.02.06.

Kérem a Tisztelt Képviselő-testületet hozzon határozatot a támogatási kérelem benyújtásáról és a konzorciumi megállapodás aláírásáról.

2017. január 19.

Orbán Zsolt

polgármester

***Határozati javaslat***

***Fácánkert Község Önkormányzata Képviselő-testülete***

***VP 6.7.2.1-7.4.1.2-16 kódszámú Önkormányzati utak karbantartásához szükséges erő- és munkagépek beszerzése támogatási kérelem benyújtásáról és konzorciumi megállapodás megkötéséről***

1. Fácánkert Község Önkormányzata Képviselő-testülete támogatási kérelmet nyújt be ***VP 6.7.2.1-7.4.1.2-16 kódszámú Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése felhívásra.***
2. Fejlesztés megnevezése: ***Önkormányzati utak karbantartásához szükséges erő- és munkagépek beszerzése.***
3. ***A fejlesztés megvalósulásának helyszínei: Harc, Medina és Fácánkert községek bel- és külterületi önkormányzati útjai***
4. A fejlesztés konzorciumban valósul meg a 2017.08.01 – 2017.12.31 projekt időszakban

Konzorciumvezető: Harc Község Önkormányzata (7172 Harc, Fő utca 59 hrsz: 84, képviseli: Tóth Gábor polgármester) konzorciumi tagok: Medina Község Önkormányzata (7057, Kossuth L utca 59 hrsz 165, képviseli: Vén Attila polgármester), Fácánkert Község Önkormányzata (7136 Fácánkert, Árpád u 12 hrsz 222/6, képviseli Orbán Zsolt polgármester)

1. A projekt összes költsége: 23.256.240.- Ft, elszámolható költsége 23.256.240.- Ft önerő összege: 5.814.060.- Ft, igényelt támogatás 17.442.180.- Ft
2. A projekt költsége konzorciumi partnerenként

|  |  |  |  |
| --- | --- | --- | --- |
|  | Összes költség/  Elszámolható költség | Önerő összege | Igényelt támogatás  összege |
| Harc Község Önkormányzata | 12.501.880 Ft /12.501.880.- Ft | 3.125.470.- Ft | 9.376.410.- Ft |
| Medina Község Önkormányzata | 9.047.480.- Ft /9.047.480.- Ft | 2.261.870.- Ft | 6.785.610.- Ft |
| **Fácánkert Község Önkormányzata** | **1.706.880.- Ft/**  **1.706.880.- Ft** | **426.720.- Ft** | **1.280.160.- Ft** |
| Összesen | 23.256.240.- Ft/  23.256.240.- Ft | 5.814.060.- Ft | 17.442.180.- Ft |

1. A támogatási kérelem benyújtásának határideje: 2017. február 06.
2. Fácánkert Község Önkormányzatának Képviselő-testülete kötelezettséget vállal, hogy támogatás elnyerése esetén a rá jutó önerő összegét – **426.720.-**  **Ft** - 2017. évi költségvetésében biztosítja és elkülöníti.
3. A Képviselő-testület felhatalmazza a polgármestert intézkedjen a támogatási kérelem benyújtásáról és a konzorciumi megállapodás aláírásáról.

Határidő: 2017. február 6.

Felelős: Orbán Zsolt polgármester